Alvilde Prydz

Alvilde Prydz (Fredrikshald, 1846ko abuztuaren 5a – Kristiania, 1922ko irailaren 5a) norvegiar eleberrigilea izan zen.

 Bizitza 
Fredrikshaldetik gertu jaio zen, Østfold konderrian, Norvegian. Paul Fredrik Birkenbusch Prydz (1810-1908) merkatariaren eta Andersine Nicoline Lunden (1815-1899) alaba eta Frithjof Prydz (1841-1935) epailearen arreba zen. Fredrikshaldeko Tosterød landetxean hazi zen. Geroago familia Kristianiara joan zen bizitzera, eta Alvildek bertako ikastetxeetan ikasi zuen. 1866-1867 urteetan, Nissens Pigeskoles Guvernantekursen ikasi zuen, eta 19 urte zituela, Telemarkeko apaiz luterotar baten familian hasi zen lanean irakasle pribatu gisa. Familiak Hitrara lekualdatzea erabaki zuenean, Alvilde ere haiekin joan zen lan egitera eta bere kabuz ikastera. 

1880an, Agn og Agnar kaleratu zuen eta nolabaiteko arreta irabazi zuen. 1884an Amalie Skram norvegiar idazlea ezagutu zuen Kopenhagen. 1885ean I Moll argitaratu ondoren, gobernuaren diru-laguntza irabazi zuen eta Danimarka, Alemania, Suitza eta Italia bisitatu zituen. Idazlan gehienak 1890eko hamarkadan plazaratu zituen, arrakasta izan zuen, eta bere lanak hainbat hizkuntzatara itzuli ziren. Aino (1900) eta Paa Granem gaard (1915) antzezlanak ere idatzi zituen. 

1884an Norvegiako Emakumeen Elkartearen sorreran parte hartu zuen. 

 Lanak 

 Erreferentziak 

 Kanpo estekak 

Kategoria:Norvegiako eleberrigileak
Kategoria:Emakume eleberrigileak
Kategoria:Norvegiako antzerkigileak
Kategoria:Emakume antzerkigileak
Kategoria:Norvegierazko idazleak
Kategoria:XIX. mendeko emakume idazleak
Kategoria:XX. mendeko emakume idazleak
Kategoria:Oslon hildakoak